

VLADA REPUBLIKE HRVATSKE

Zagreb, 9. lipnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2023. i 2024. godini za nabavu raketa Hydra za helikoptere OH-58D Kiowa Warrior |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIJEDLOG**

Na temelju članka 48. stavka 2. Zakona o proračunu („Narodne novine“, broj 144/21.), Vlada Republike Hrvatske je na sjednici održanoj \_\_\_\_\_\_\_\_\_ donijela

**O D L U K U**

**o davanju suglasnosti Ministarstvu obrane za preuzimanje obveza na teret sredstava državnog proračuna Republike Hrvatske u 2023. i 2024. godini za nabavu raketa Hydra za helikoptere OH-58D Kiowa Warrior**

**I.**

Daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske u 2023. i 2024. godini za nabavu raketa Hydra za helikoptere OH-58D Kiowa Warrior u iznosu od 10.891.989,63 kuna, odnosno po godinama i u iznosima kako slijedi:

Godina Iznos

2023. 1.051.968,60 kuna

2024. 9.840.021,03 kuna.

**II.**

Ova Odluka stupa na snagu danom donošenja.

**P R E D S J E D N I K**

**mr.sc. Andrej Plenković**

**KLASA:**

**URBROJ:**

**Zagreb,**

**Obrazloženje**

**U točki I.** daje se suglasnost Ministarstvu obrane za preuzimanje obveza na teret sredstava državnog proračuna Republike Hrvatske za nabavu raketa Hydra za helikoptere OH-58D Kiowa Warrior u iznosu od 1.051.968,60 kuna u 2023. i 9.840.021,03 kuna u 2024. godini.

Za provedbu nabave raketa Hydra Ministarstvo obrane zaprimilo je od Sjedinjenih Američkih Država Pismo ponude i prihvaćanja *(Letter of Offer and Acceptance)* LOA HR-B-IAI. Vrijednost LOA HR-B-IAI je 6.182.248,00 USD, a iz financijskih sredstava Ministarstva obrane bit će potrebno platiti porez na dodanu vrijednost prilikom isporuke roba i usluga u 2023. i 2024. godini. Porez na dodanu vrijednost trebat će se podmiriti u protuvrijednosti iznosa od 1.545.562,00 USD.

Ukupne obveze Ministarstva obrane za plaćanje poreza na dodanu vrijednost iznose 1.545.562,00 USD ili 10.891.989,63 kuna, a raspoređene su po godinama:

u 2023. godini: 149.273,25 USD ili 1.051.968,60 kuna,

u 2024. godini: 1.396.288,75 USD ili 9.840.021,03 kuna.

Potrebna sredstva za 2023. i 2024. godinu osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu na razdjelu Ministarstva obrane u okviru programa 2504 Opremanje, modernizacija i izgradnja, aktivnosti A545049 Opskrba materijalnim sredstvima na računu 32 Materijalni rashodi.

**U točki II.** određuje se stupanje na snagu Odluke.